28/05/2013 | Administración LocalMunicipal
Santiso
Aprobación definitiva da modificación do Regulamento de ficheiros de datos de carácter persoal do Concello de Santiso

O Pleno do Concello en sesión ordinaria celebrada o día 13 de marzo do 2013, aprobou inicialmente a MODIFICACIÓN DO REGULAMENTO DE FICHEIROS DE DATOS DE CARÁCTER PERSOAL DO CONCELLO DE SANTISO, e sometida a información pública polo período de trinta días hábiles mediante anuncio inserto no BOP número 66, de 8 de abril de 2013, sen que fose presentada durante o citado período alegación algunha, procédese en cumprimento do devandito acordo á publicación íntegra do texto do Regulamento. Visto o artigo 20 da Lei Orgánica 15/1999, do 13 de decembro, de protección de datos de carácter persoal, que establece que a creación, modificación ou supresión dos ficheiros das Administracións Públicas só poderán facerse por medio de disposición xeral publicada no Boletín Oficial do Estado ou diario oficial correspondente. Vista que a entrada en vigor do Regulamento de desenvolvemento da Lei Orgánica 15/1999, de 13 de decembro, de protección de datos de carácter persoal (LOPD 15/1999), aprobado mediante o Real Decreto 1720/2007, de 21 de decembro (RD 1720/2007), introduciu, a través dos artigos 53 e 54, algunhas novidades en canto a forma e contidos da disposición, destacando a necesidade de especificar o sistema de tratamento do ficheiro, podendo ser automatizado, non automatizado ou parcialmente automatizado. Resultando que este concello adoptou por Acordo plenario de 26 de xullo de 1994, a regulación dos ficheiros automatizados de datos de carácter persoal existentes no mesmo e publicado o seu texto definitivo no Boletín Oficial da Provincia (BOP) núm.173, de data 30 de xullo de 1994. Visto que por descoñecendo do acordo anterior, procedeuse a creación do Regulamento de Ficheiros de datos de carácter persoal do Concello de Santiso, aprobado inicialmente en sesión ordinaria polo Pleno celebrada o 9 de maio de 2012 e publicado o seu texto definitivo no BOP núm.229, de data 30 de novembro de 2012. Visto o establecido no artigo 49 da Lei 7/85 reguladora das Bases de Réximen Local polo que se regula o procedemento para a aprobación das ordenanzas locais. A fin de cumprimentar o establecido no artigo 20 da Lei Orgánica 15/1999, así como no artigo 52 e 54 do seu Regulamento de desenvolvemento da dita Lei, proponse ao Pleno a adopción dos seguintes acordos: Primeiro.- Anular o Acordo do 26 de xullo de 1994, do Pleno do Concello de Santiso, polo que se aproba a regulación dos ficheiros automatizados de datos de carácter persoal, e publicado no BOP nº 173 do 30/07/1994, debido a duplicidade existente co Regulamento dos ficheiros de datos de carácter persoal do concello de Santiso, publicado no BOP nº 229 do 30/11/2012. Segundo.- Aprobar a modificación do artigo 2 do Regulamento dos ficheiros de datos de carácter persoal do concello de Santiso, e os seus correspondentes anexos, do xeito que de seguido, se sinala: 5.-“Participantes en actividades deportivas”, pasará a denominarse “Actividades deportivas, campamentos e cultura” 7.- “Padrón tributario de usuarios do servizo de recollida de lixo”, ficheiro que pasará a denominarse “Padrón impositivo”. 1. Padrón de habitantes 2. Contabilidade 3. Nóminas 4. Sistema informático de usuarios de servizos sociais (SIUSS) 5. Participantes en actividades deportivas, campamentos e cultura 6. Rexistro de Asociacións 7. Padrón impositivo 8. Axentes de promoción económica 9. Participantes en accións de promoción de emprego 10. Gravación de imaxes por sistema de videovilixancia 11. Beneficiarios Plan de alimentos.12. Animais especialmente perigosos 13. Urbanismo e catastro 14. Rexistro entrada/saída 15. Subvencións 16. Biblioteca 4. Reenumerar os ficheiros contidos no artigo 2 do Regulamento de ficheiros de datos de carácter persoal do Concello de Santiso, tendo en conta as anteriores modificacións, de xeito que o dito artigo 2 así como as correspondentes modificacións dos anexos quedarían como, de seguido, se transcriben: Créanse no Concello de Santiso os ficheiros denominados: 1. Padrón de habitantes 2. Contabilidade 3. Nóminas 4. Sistema informático de usuarios de servizos sociais (SIUSS) 5. Participantes en actividades deportivas campamentos e cultura 6. Rexistro de Asociacións 7. Padrón impositivo 8. Axentes de promoción económica 9. Participantes en accións de promoción de emprego 10. Gravación de imaxes por sistema de videovilixancia 11. Beneficiarios Plan de alimentos.12. Animais especialmente perigosos 13. Urbanismo e catastro 14. Rexistro entrada/saída 15. Subvencións 16. Biblioteca >> Contra o presente acordo poderá interpoñerse polos interesados recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, reguladora da Xurisdición Contencioso-Administrativa. En Santiso, 7 de maio de 2013 O alcalde-presidente D. Fernando Suárez Cortiñas